Mordred

**Mordred** (ili *Medraut, Medrawd, Medrawt, Medrod, Modreuant, Modred, Morddrede, Modret, Mordet, Mordarette, Mordered, Mordrech, Mordrés, Mordret*) bio je jedan od Vitezova Okruglog stola iz legende o Kralju Arthuru, poznat kao zloglasni izdajnik.

U Carlionu nakon Bitke kod Bedegraina, a prije svog vjenčanja sa Guineverom - Arthur je imao aferu sa Morgause ženom Kralja Lota, i tako neznajući napravio incest sa svojom polusestrom. U toj vezi je začet Mordred, iste noći Arthur je sanjao zmiju koja uništava njegovu zemlju i ljude.

Nešto kasnije, vjerojatno prije ili neposredno nakon Mordredovog rođenja u Orkneyju, Merlin je prorekao Arthuru da će ga koštati glave dijete koje će roditi u maju, savjetujući ga da sve plemićke sinove rođene u maju otpremi na brod koji pušta vodu i tako se riješi problema. I mali Mordred se našao na tom brodu, ali se nije utopio kad je brod potonuo, već je bačen na obalu, gdje ga je pronašao neki dobričina i othranio kao vlastitog sina, a kad je navršio četrnaest godina, otpratio ga je na Arturov dvor.

U drugim verzijama on je vraćen majci koja ga je podigla zajedno sa polubraćom Gawainom, Agravainom, Gaherisom i Garethom.

U međuvremenu je taj Arthurov čin u stilu Kralja Heroda toliko razljutio Kralja Lota i druge plemiće da su digli bunu u kojoj je Lot i poginuo.

U francuskim epovima iz ciklusa Vulgata, opisan je kao lijep, visok i naočit dvadesetogodišnji vitez, opaka izraza lica, koji je samo u prve dvije godine svog viteštva uradio nešto dobro. Neko vrijeme jahao je sa Lancelotom, kom se baš i nije dopao jer je u njegovom prisustvu ubio nekog svećenika, koji im je rekao da su nesretnici. Mordredu je uspio objasniti da je to zbog toga, jer nije dijete čovjeka za kog misli da mu je otac, sve dotad on je bio čvrsto uvjeren da je to Kralj Lot.
Lancelot se suzdržao da reagira jer je u tom trenutku bio prisutan i njegov polubrat Gawain.

Kad se Lancelot vratio na dvor, rekao je Guineveri o tom što je rekao svećenik da je Mordredov otac Arthur, ali se to Guinevere nije naročito dojmilo, pa to nije ni spomenula Kralju Arthuru, koji je mogao protjerati Mordreda da je nešto znao o tom događaju.

Mordred je tako unatoč svemu postao Vitez Okruglog stola, izgleda da je imao neki smisao za humor, jer se često pridružio Dinadanu i drugima u šalma na račun kornvalskog viteza Kralja Marka.

Velika promjena u njegovu životu desila se kad je njegov polubrat Gaheris ubio njihovu majku Morgause zbog preljuba. Kako je i Mordred bio prisutan kad su je zatekli inflagranti sa Lamorakom, upravo je on bio taj koji mu je zadao smrtnu ranu ubovši ga s leđa. Mordred i Agravain također su zamrzili Dinadana jer je bio prijatelj sa Lamorakom, pa su u vrijeme potrage za Svetim gralom pronašli priliku da ga ubiju.

Na kraju su Mordred i Agravain skovali zavjeru protiv Lancelota i kraljice Guinevere. Kako je Mordred preživio Lancelotov bijeg, postao je glavni svjedok protiv ljubavnika. Time je preuzročio totalni razdor između Arthura i Lancelota, kad je Arthur otišao sa Gawainom u Francusku da napadne Lancelota, ostavio je Mordreda kao regenta svog kraljevstva, razvlastivši svoju ženu Guineveru. Pisac Thomas Malory obrazložio je taj njegov potez jednostavnom činjenicom da je on nakraju ipak bio njegov sin, kao i to da je zaboravio na staro Merlinovo proročanstvo i vlastite noćne more.

Ostavljen da vlada Mordred je krivotvorio pisma i umetnuo u njih vijest da je Arthur poginuo u borbi. Nakon tog je sazvao parlament koji ga je trebao proglasiti kraljem, sam se okrunio u Canterburyju i pokušao se oženiti sa Guineverom, ali ga je ona prevarila i pobjegla u London gdje se zabarikadirala. Mordred je zbog suprotstavljanja natjerao Nadbiskupa od Canterburyja u progonstvo i opsjedao Guineveru, ali se povukao kad je čuo da se Arthur vraća. Mordred je pokušao spriječiti Arthurovo iskrcavanje u Dover i povukao se u Canterbury.

Posljednji pokušaj da se odbrani bila je Bitka kod Camlanna u kojoj je ostao posljednji preživjeli vojnik svoje vojske. Mordreda je nakon bjesomične borbe ubio Kralj Arthur, ali je i sam poginuo jer mu je Mordred u samrtnom hropcu zadao smrtnu ranu.

Među Mordredovim saveznicima bili su Sasi, koji su mrzili Arthura i tražili načina da mu se osvete. Mordred je iza sebe ostavio dva odrasla sina, jednog čije je ime bilo *Melehan* i jednog čije se ime ne zna. Oni su nakon te Bitke postepeno preuzeli vlast u Engleskoj, ali je nakon Lancelotovog povratka Bors ubio Melehana, a Lancelotot drugog sina.

U velškim verzijama legende, kao što je Annales Cambriae pojavljuje se pod imenom *Medraut* i *Medrawt*.

## Reference

## Vanjske veze

* ''Mordred'' na portalu Nightbringer